HUMOR | KONINKRYKSFOKUS - KINGDOM FOCUS
Lag 'n bietjie; Dis sag op die siel, veral as dit skoon humor is.
Here is a fresh joke for you, each time you visit this site. (Click on the friendly face)
With compliments of Griesel's Joke Box:
'n Paar Voorbeelde van lekker lag grappies.
Hoe gaan dit met oom Kersvader? En met tannie Krismis? Ek hoop al die
takbokke en die elwe is ook almal gesond. Soos Oom seker weet, was ek die jaar 'n baie soet seun. Ek sal asseblief X-Box 360 met Grensvegter klaar gelaai, en nuwe Apple IPhone 5 wil ontvang vir Kersfees.
Dankie vir jou mooi briefie. Die Tannie, die takbokke en al my helpertjies is almal blakend gesond en hulle laat weet dankie dat jy uitvra na hulle. Maar Kersvader is 'n bietjie bekommerd dat jy te veel tyd spandeer met
videospeletjies en selfoontekse stuur. Jy is juis besig om bietjie lywig te raak weens te min oefening. Daarom, en omdat jy so soet was, dink ek dat ek liewer vir jou ietsie gaan bring waarmee jy buite kan speel en van daai ekstra vetjies ontslae raak.
Siende dat ek my deel van ons soet teenoor stout kontrak nagekom het, voel ek vol vertroue dat u 'n plan sal maak om my te gun wat my toekom. Ek wil nie graag hierdie feestyd skend en omskep in hofgeding nie. Verder dink ek dis bietjie vermetel om te verwys na my gewig, veral komende van 'n oorgewig man wat maar een keer per jaar buite kom.
Hoewel ek toegegee het dat jy jou beter gedra het die jaar, moet ek jou
daarop wys dat jou Kerslys slegs versoeklys is en op geen manier waarborg is dat dienste gelewer sal word nie. Dis egter jou volle reg om wetlike stappe te neem, maar neem kennis dat ek en my prokureurs al suksesvol sake doen sedert die Dierebeskerming my aangevat het oor die werkslas van my takbokke. Ek is dus meer as gewillig om jou aan te vat in die hof. Verder wil ek ook net byvoeg dat die oefening wat ek voorskryf, nie net jou gesondheid sal verbeter nie, maar dit sal jou ook help met jou sosiale interaksie en selfs van daardie klomp puisies op jou gesig laat opklaar.
Ek het jou nou klaar laat weet wat ek wil he en ek verwag dat jy dit vir my
gaan bring. Ek was maar net beleefd. Maar nou, omdat jy my in die gesig vat en my vriende ook nog bysleep, gaan ek hulle juis teks en ons gaan vir jou met jou dik lyf inwag en ek gaan VAT uit daai sak van jou NET WAT EK WIL!
Is jy gerook? Dink jy 'n ou wat by ELKE huis in die wêreld inbreek in een nag, sonder om gevang te word, gaan skrik vir laaitie soos jy? Ek weet wanneer jy slaap en ek weet wanneer jy wakker is. Besef jy hoeveel kontakte ek het, my pel? Ek is bedraad, ou maat! Ek het maniere om jou te laat bloei waar mens nie wil bloei nie. Wees verseker jy gaan nie kry waarvoor jy voor gevra het nie, maar ek gaan steeds opdaag en dan kan ons bietjie jou pyndrumpel